Ferula melitensis

Il-Ferula melitensis, magħrufa bħala l-Ferla u l-Ferla ta' Malta, hija speċi ta' pjanta mill-familja Apiaceae.  II-Ferla ta' Malta hija endemika għall-Gżejjer Maltin.  Din hija komuni fil-pajsaġġ Malti, f’tipi ta’ ħamrija u  ambjenti diversi, speċjalment fl-għelieqi abbandunati, fit-truf tal-mogħdijiet u fil-pajsaġġi tal-kampanja, fl-isteppa, fix-xagħri u f'art imħarbta.

 Deskrizzjoni 
Hija pjanta perenni li tinxef għalkollox fis-sajf u terga’ tibda ttella fil-ħarifa meta tagħmel ix-xita.Distefano, M., Avola, G., Berti, S., & Riggi, E. (2024). Germination Kinetics of Ferula communis L. Seeds, a Potentially Multipurpose-Use Wild Species. Seeds, 3(2), 196-202. Il-Ferula melitensis twarrad bejn Marzu u Mejju, billi tagħmel fjuri sofor fuq iz-zokk prinċipali li jkun maqsum f’diversi friegħi bi gruppi ta’ fjuri fit-tarf ta’ kull fergħa.

 Speċi endemika 
Il-Ferula melitensis ġiet deskritta xjentifikament għall-ewwel darba bħala speċi endemika f’rivista xjentifika fl-10 ta’ Diċembru 2018 u ingħatat l-isem ta’ Ferula melitensis Brullo, C.Brullo, Cambria, Giusso, Salmeri & Bacch. Brullo, S., Brullo, C., Cambria, S., Del Galdo, G. G., Salmeri, C., & Bacchetta, G. (2018). A new species of Ferula (Apiaceae) from Malta. Phytotaxa, 2018, 382(1), 74-88. doi:https://doi.org/10.11646/phytotaxa.382.1.3 Minn dan l-istudju nstab li l-Ferla f’Malta, li qabel kienet ikkunsidrata bħala Ferula communis, hija fil-fatt differenti mill-Ferula communis li tinstab fl-Ewropa u l-Ferula tunetana li tinstab fit-Tuneżija. Ikkomparata ma’ speċi oħrajn tal-ġeneru Ferula, il-Ferula melitensis għandha differenzi morofolġiċi fil-weraq, nebbieta, fjuri, frott u fil-perjodu ta’ inflorexxenza.

Il-Ferula melitensis żviluppat bħala speċi seperata u endemika minħabba iżolament ġeografiku bejn 5.96-5.33 miljun sena ilu mill-Afrika ta’ fuq. Dan l-istudju sab li l-Ferula melitensis hija morfoloġikament l-aktar viċin il-Ferula tunetana tat-Tuneżija u l-Ferula communis fl-Ewropa fost speċi oħrajn mill-ġeneru Ferula.

 Referenzi 

Kategorija:Flora ta' Malta